b'\n_START_ARTICLE_\nSrnin pin\xc4\x8d\n_START_SECTION_\nZunanji izgled\n_START_PARAGRAPH_\nPritlikavi pin\xc4\x8d je visok od 25 do 30 cm in slovi po svoji eleganci ter \xc5\xbeivahnem pogledu. Dlako ima kratko, gladko in svetlikajo\xc4\x8do. Lahko je enobarvna (rjavo rde\xc4\x8da) ali pa ve\xc4\x8dbarvna (\xc4\x8drna z rjavimi o\xc5\xbeigi). Glava je podolgovata, zobovje mo\xc4\x8dno in belo, o\xc4\x8di pa so temne, ovalne in srednje velikosti. Uhlja imata obliko \xc4\x8drke V in sta lahko pokon\xc4\x8dno postavljena ali pa spu\xc5\xa1\xc4\x8dena ob glavi. Hrbet ima \xc4\x8dvrst in kratek, noge pa mi\xc5\xa1i\xc4\x8daste in mo\xc4\x8dnih kosti. \xc5\xa0ape so okrogle, kremplji temni, blazinice pa trde in mo\xc4\x8dne.\n_START_SECTION_\nKarakter\n_START_PARAGRAPH_\nSrnin pin\xc4\x8d je zelo neustra\xc5\xa1en, nastopa\xc5\xa1ki in predvsem glasen. Potrebuje veliko \xc4\x8dlove\xc5\xa1ke dru\xc5\xbebe, aktivnosti in igranja. Ko se gre za hrano pa zna biti nadle\xc5\xbeen. Je dober \xc4\x8duvaj, saj je izredno oster do tujcev, do dru\xc5\xbeinskih \xc4\x8dlanov pa zelo prijazen. Ta majhen pes \xc5\xa1e posebno rad izziva ve\xc4\x8dje in neprimerljivo mo\xc4\x8dnej\xc5\xa1e od sebe, kar je za lastnika lahko precej neprijetno.'